laion/Wikipedia-Exotic huggingface dataset:
פסח לב

פסח לב (1907 – 20 בינואר 1970, י"ג בשבט ה'תש"ל) היה ראש העירייה הראשון של העיר לוד לאחר קום המדינה, בין 1948 ל-1959. נולד בפשמישל שבגליציה (אז באימפריה האוסטרו-הונגרית, כיום בפולין) למשפחה דתית ציונית. היה חניך תנועת גורדוניה. למד חינוך באוניברסיטת לבוב, וכן למד עברית. עבד כמורה וכמנהל בית הספר העברי בבולחוב הסמוכה. בשנים שלפני מלחמת העולם השנייה היה פעיל בהתאחדות פועלי ציון. לאחר פרוץ המלחמה חי עם אשתו ובנו התינוק בגטו, עד שאיכר אוקראיני דאג להסתרתם עד תום המלחמה. ב-1945 שב לפולין במטרה לעלות לארץ ישראל, אך כשהגיע לאזור שלזיה עילית מצא בה ריכוז גדול של פליטים יהודים, והוא החל לעסוק שם בפעילות ציבורית ותרבותית. ב-1946 נמלט מפולין בשל פוגרום קיילצה, וייסד בתי ספר וגני ילדים במחנה העקורים בזלצבורג שבאוסטריה. באוסטריה התבלט כאחד מפעילי ההגנה המרכזיים. זמן קצר לאחר קום המדינה, ב-31 בדצמבר 1948, עלה לישראל והתיישב במעברת בית יעקב. זמן קצר לאחר בואו ארצה התמנה על ידי שר הפנים יצחק גרינבוים וראש הממשל הצבאי אלוף אלימלך אבנר ליו"ר הוועדה הקרואה בעיר העולים המתחדשת לוד. בבחירות לרשויות המקומיות בשנת1950 נבחר לראשות העירייה במסגרת רשימת מפא"י. בבחירות השניות בשנת 1955 זכתה שוב רשימת מפא"י במירב הקולות והוא נבחר לקדנציה נוספת. הוא הנהיג את העיר כעיר קולטת עלייה מחד, וכעיר שתושביה הערבים שבו אליה לאחר המלחמה מאידך. הוא יזם את הרחבתה מעבר לגבולות העיר הערבית, ובתקופתו ידעה העיר תנופת בנייה מסיבית, תוך הריסת חלקים ישנים ומוזנחים של העיר הישנה, והחלו לפעול בה מפעלי תעשייה. כמו כן, ייסד פנימייה של עליית הנוער בעיר, לאחר שרבים מילדיה עברו לפנימיות של המיסיון ברמלה וביפו. בשנת 1958 הגיש את התפטרותו מהתפקיד בשל סכסוך פנימי בסניף מפא"י המקומי ל, אך לבקשת מזכיר המפלגה גיורא יוספטל המשיך בתפקידו למשך כשנה נוספת, עד לשנת 1959. לאחר התפטרותו כיהן כיו"ר כוח האדם של בנק לאומי לישראל. נפטר ב-20 בינואר 1970 (י"ג בשבט ה'תש"ל), ונקבר בבית עלמין הדרום. על שמו רחוב בלוד. מדיה וקבצים בנושא פסח לב בוויקישיתוף נפתלי לביא, ללוד הגיע - בלוד נשאר, הארץ, 23 באפריל 1958. מדוע מאסה לוד בראש העיר המפא"י, חרות, 14 בנובמבר 1958. הכרזת לוד כעיר, אתר עיריית לוד. ייהרסו מבנים בלוד העתיקה, הארץ, 29 בינואר 1954. ראו למשל: אבן פנה לביח"ר "קרגל" בלוד, הארץ 19 בדצמבר 1957. עזרת עליות הנוער נגד חינוך המיסיון בלוד, הארץ, 8 בפברואר 1954. מנחם תלמי, "מחתרת" נגד ראש עירית לוד, מעריב, 12 באוקטובר 1958. נפתלי לביא, זעזועים בסניפי מפא"י, הארץ, 15 בדצמבר 1958. ראש עירית לוד מבקש להתפטר, מעריב 21 בספטמבר 1958 פסח לב, דבר, 21 בינואר 1970. בעיתון מעריב מ-20 בינואר (י"ג בשבט) כבר פורסמה מודעת אבל על מותו, אך על מצבתו נחקק תאריך הפטירה י"ג בשבט.
יחסי אוסטרליה–צ'כיה

יחסי אוסטרליה–צ'כיה הם היחסים הדיפלומטיים שבין הקהילייה של אוסטרליה לבין הרפובליקה הצ'כית. אוסטרליה וצ'כוסלובקיה כוננו יחסים דיפלומטיים בשנת 1920. במהלך מלחמת העולם השנייה לחם הגדוד ה-11 הצ'כוסלובקי במהלך המצור על טוברוק לצד הכוחות האוסטרלים. לאחר מלחמת העולם השנייה היו שני גלי הגירה עיקריים מצ'כוסלובקיה לאוסטרליה: לאחר ההשתלטות הקומוניסטית על צ'כוסלובקיה בשנת 1948 ובעקבות הכיבוש הסובייטי בשנת 1968. בשנת 1993 נפרדו צ'כיה וסלובקיה, ובעקבות כך כוננה אוסטרליה יחסים דיפלומטיים עם צ'כיה. הסחר הדו-צדדי בין צ'כיה לאוסטרליה הוערך ב-1.0 מיליארד דולר בשנת 2019. הייצוא מאוסטרליה לצ'כיה הוערך ב-220 מיליון דולר והיבוא לאוסטרליה מצ'כיה הסתכם בכ-821 מיליון דולר. יבוא הסחורה העיקרי מצ'כיה לאוסטרליה כלל כלי רכב, משאבות וחלקים, ציוד טלקומוניקציה וחלקים, מכונות וחלקי חשמל וציוד וחלקי הנדסה אזרחית. ייצוא הסחורות העיקרי לצ'כיה מאוסטרליה כלל צמר ושיער בעלי חיים אחר, חלקי רכב ואביזרים, ציוד טלקומוניקציה וחלקים, מנועים ומנועים שאינם חשמליים ותרופות (כולל וטרינריה). אוסטרליה מיוצגת בצ'כיה באמצעות שגרירותה בוורשה, פולין, ובנוסף מחזיקה קונסוליית כבוד בפראג. צ'כיה מחזיקה באוסטרליה שגרירות בקנברה, קונסוליה כללית במלבורן וקונסוליות כבוד בסידני, פרת', אדלייד, הובארט ובריסביין. מדיה וקבצים בנושא יחסי אוסטרליה–צ'כיה בוויקישיתוף יחסי אוסטרליה–צ'כיה, באתר משרד החוץ האוסטרלי יחסי אוסטרליה–צ'כיה, באתר משרד החוץ האוסטרלי
בריאן ליטרל

בריאן תומאס ליטרל (באנגלית: Brian Thomas Littrell; נולד ב-20 בפברואר 1975) הוא זמר אמריקאי הידוע בעיקר כחבר בלהקת הבקסטריט בויז האמריקנית. ליטרל נולד בקנטקי, ארצות הברית. כשהיה בן 5 הוריו התגרשו. בתיכון הוא החל לשיר במקהלת הכנסייה. בן דודו של ליטרל, קווין ריצ'רדסון עבר לאורלנדו, פלורידה, כשליטרל היה נער. ריצ'רדסון נבחר להיות חלק מהבקסטריט בויז והמליץ על בן דודו כחבר נוסף בלהקה. בגיל 18, נבחר ליטרל להיות חבר בלהקה. בשנת 1998 עבר ליטרל ניתוח בחזה כדי לתקן פגם מולד בשסתומי הלב. במאי 2006 הוציא אלבום סולו ראשון, שנקרא "Welcome Home" (ברוך הבא הביתה). ב-1997 פגש ליטרל את הדוגמנית והשחקנית ליאן ואלאס במהלך צילומי הקליפ לשיר "As Long As You Love Me". הוא הציע לה נישואים בערב חג המולד 1999, והם נישאו ב-2 בספטמבר 2000. בנם הראשון, נולד ב-26 בנובמבר 2002. מדיה וקבצים בנושא בריאן ליטרל בוויקישיתוף אתר האינטרנט הרשמי של בריאן ליטרל בריאן ליטרל, ברשת החברתית פייסבוק בריאן ליטרל, ברשת החברתית אקס (טוויטר) בריאן ליטרל, ברשת החברתית אינסטגרם בריאן ליטרל, במסד הנתונים הקולנועיים IMDb (באנגלית) בריאן ליטרל, באתר Rotten Tomatoes (באנגלית) בריאן ליטרל, באתר אפל מיוזיק (באנגלית) בריאן ליטרל, באתר ספוטיפיי בריאן ליטרל, באתר AllMusic (באנגלית) בריאן ליטרל, באתר MusicBrainz (באנגלית) בריאן ליטרל, באתר Yandex.Music (ברוסית) בריאן ליטרל, באתר Discogs (באנגלית) בריאן ליטרל, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יחסי כף ורדה – פורטוגל

יחסי כף ורדה-פורטוגל הם היחסים הדיפלומטיים בין הרפובליקה של קאבו ורדה לרפובליקה הפורטוגלית. שתי האומות הן חברות קהילת המדינות הדוברות פורטוגזית באו"ם. איי כף ורדה התגלו בין השנים 1460–1462 על ידי מלחים פורטוגזים וגנואים בשירות הכתר הפורטוגלי. אין עדויות להתיישבות אנושית בכף ורדה לפני בואם של הפורטוגלים. בשל קרבתה של כף ורדה לחוף אפריקה, מלחים פורטוגלים החלו להתיישב באיים ובהתחשב בעמדתם האסטרטגית, האיים שימשו כמחסן מסחר ואספקה, בדגש מיוחד על סחר העבדים האטלנטי, במיוחד לברזיל. במאה ה-19 הסתיימה העבדות בכף ורדה, ואנשים רבים ממוצא אפריקאי התיישבו באיים והתערבבו עם רבים מהמתיישבים הפורטוגלים שיצרו את המסטיקה בעיקר. בשנת 1956 הקים אמילקר קברל את המפלגה האפריקאית לעצמאות גינאה וכף ורדה (PAIGC), נלחם נגד הקולוניאליזם והחל צעדה לעצמאות. בשנת 1972, במהלך מלחמת הקולוניה הפורטוגזית, הוענקה האוטונומיה לאיים וכף ורדה הפורטוגזית קיימה את הבחירות היחידות שלה לפרלמנט בשנת 1973, אולם בניגוד למושבות פורטוגזיות אחרות, לא היה שום סכסוך מזוין בכף ורדה ובסופו של דבר עצמאות כף ורדה נבעה ממשא ומתן עם פורטוגל לאחר מהפכת הציפורנים באפריל 1974. כף ורדה קיבלה עצמאות ב-5 ביולי 1975. מאז העצמאות היחסים בין כף ורדה לפורטוגל נותרו חזקים. ישנם קווי דמיון תרבותיים רבים בין שני העמים ורבים מתושבי כף ורדה הם ממוצא פורטוגלי. היו גם כמה ביקורים ברמה גבוהה בין מנהיגי שתי המדינות ושתי המדינות עובדות בצמוד לקהילה של מדינות השפה הפורטוגזית. ישנן טיסות ישירות בין שתי המדינות עם חברות התעופה קאבו ורדה איירליינס וטאפ אייר פורטוגל. בשנת 1998 חתמו קייפ ורדה ופורטוגל על הסכם סחר חופשי. בשנת 2017 הסתכם המסחר בין שתי המדינות ב-284 מיליון אירו. פורטוגל היא השותפה השנייה בגודלה של כף ורדה (אחרי ספרד). לכף ורדה יש שגרירות בליסבון. לפורטוגל יש שגרירות בפראיה. מדיה וקבצים בנושא יחסי כף ורדה – פורטוגל בוויקישיתוף
הווארד דויטש

הווארד דויטש (באנגלית: Howard Deutch; נולד ב-14 בספטמבר 1950) הוא במאי קולנוע וטלוויזיה יהודי-אמריקאי. דויטש נולד בניו יורק להורים יהודיים. דודו הוא השחקן רוברט ולדן. אחרי סיום לימודי התיכון, הוא למד באוניברסיטת המדינה של אוהיו, ומאז הוא החל לעבוד במחלקת הפרסום של חברת התקליטים "United Artists Records" שם שימש אביו כמנהל. הוא ביים קליפים לשירים של אמנים כמו בילי איידול ובילי ג'ואל. הסרט הראשון באורך מלא שביים הוא "יפה בוורוד" משנת 1986 שזכה להצלחה, אחרי כן ביים שני סרטים נוספים שנעשו על פי תסריטו של ג'ון יוז: "משהו נפלא" ו-"The Great Outdoors". בשנות התשעים הוא ביים את הסרטים "משתגעים על אהבה" (1995) ו"הזוג המוזר 2" (1998) שהיוו סרטי המשך לסרטים אחרים. הוא ביים פרקים של מספר סדרות טלוויזיה וביניהן "אגדות מעולם המסתורין" ואת פרק הבכורה של "מלרוז פלייס". בשנת 2023 ביים שלושה פרקים של סדרת הדרמה המשטרתית "Will Trent" של רשת ABC. הוא מלמד משחק ובימוי ב-"Beverly Hills Playhouse", בית ספר למשחק בבוורלי הילס. ב-1989 התחתן עם השחקנית ליאה תומפסון ולהם שתי בנות, השחקניות זואי דויטש ומדלין דויטש. מדיה וקבצים בנושא הווארד דויטש בוויקישיתוף הווארד דויטש, במסד הנתונים הקולנועיים IMDb (באנגלית) הווארד דויטש, באתר AllMovie (באנגלית) הווארד דויטש, באתר Rotten Tomatoes (באנגלית) הווארד דויטש, במסד הנתונים הקולנועיים KinoPoisk (ברוסית) הווארד דויטש, באתר MusicBrainz (באנגלית)
אולפני ההקלטות של קונוויי

אולפני ההקלטות של קונוויי (באנגלית: Conway Recording Studios) הם אולפני הקלטות הממוקמים בהוליווד, קליפורניה שבארצות הברית. באולפני קונווי התארחו מגוון מפיקים, אמני מיקסינג ומוזיקאים, כמו טיילור סוויפט, ה-1975, ביונסה, אריאנה גרנדה, ברנדי, דוק סוורינסן, דמי לובאטו, דה ויקנד, באנקס, אוונסנס, אלישה קיז, ברברה סטרייסנד, סטילהארט, בלאק אייד פיז, בלינק-182, בריטני ספירס, קרלוס סנטנה, כריסטינה אגילרה, דייב מת'יוס בנד, דאפט פאנק, אנריקה איגלסיאס, פו פייטרס, גרין דיי, גאנז אנד רוזס, ג'סטין ביבר, ג'סטין טימברלייק, קייטי פרי, קשה, קיס, קורן, ליידי גאגא, לני, מק מילר, מריה קארי, מרילין מנסון, מארון 5, מטאליקה, מייקל ג'קסון, מיילי סיירוס, נו דאוט, פארל ויליאמס, פיל קולינס, פינק, פרינס, פוייזן, קווינס אוף דה סטון אייג', ריי צ'ארלס, רד הוט צ'ילי פפרז, סיל, סלינה גומז, סטיבי וונדר, דניאל טיילור, יו טו, וינס סטייפלס וגם ויטני יוסטון. האולפנים הוקמו בשנת 1972 כסטודיו שעסק במאסטרינג, אך נרכשו מאוחר יותר על ידי באדי וסוזן ברונדו בשנת 1976. מאז, מתחם האולפנים נבנה מחדש מהיסוד על ידי מעצב הסטודיו והאדריכל וינסנט ואן האף. המפיק והמהנדס המוזיקלי שזכה בפרס הגראמי, פיטר מוקראן, משתמש לעיתים קרובות בסטודיו B. היקף האולפנים של קונווי כולל אזור גן טרופי, הממוקמים בשטח של 54,000 רגל רבוע (5,000 מטרים רבועים) ומתחם מגודר. הדבר מקשה על הפפראצי לצלם את הידוענים שמגיעים ומשפר את הפרטיות של מי שמתארח שם. אולפני ההקלטות של קונוויי, במסד הנתונים הקולנועיים IMDb (באנגלית) Studio Designer Vincent Van Haaff Interview, Part Three Of Four (Video) | Gearwire, web.archive.org, ‏2010-04-27 Studio Designer Vincent Van Haaff Interview, Part Four Of Four (Video) | Gearwire, web.archive.org, ‏2010-06-25 Sound On Sound : Secrets of the Mix Engineers with Peter Mokran at Conway Recording Studios, Studio B "Revealed: The Top Recording Studios of 2017". Billboard (באנגלית). נבדק ב-2021-02-22. Hollywood.tv - Britney Spears walks into Conway Studios Hollywood.tv - Britney Spears at Conway Studios
שוני בן גד

שׁוּנִי הוא דמות מקראית, בנו השלישי של גד ונכדם של יעקב ושל זלפה שפחת לאה. לשוני היו שישה אחים: צפיון, חגי, אצבון, ערי, ארודי ואראלי. למשפחתו של שוני קראו משפחת השוני. אין הרבה הצעות לפירוש שמו של שוני. ישעיהו פרס סובר ששמו נשתמר מהשם הגאוגרפי (בערבית) א-שונה או שונת-גמרין, שבעבר הירדן המזרחי, השייך לשבט גד, וכל הנראה למשפחת השוני. בספר הישר מסופר שאמו של שוני נקראה עוצית, והיא הייתה אשתו של גד. יש מדרש האומר ששוני נקרא בשם זה מפני שכוחו היה משונה, כלומר חזק באופן ניכר מאשר שאר הבריות. ספר בראשית, פרק מ"ו, פסוק ט"ז ספר במדבר, פרק כ"ו, פסוק ט"ו ראו אנציקלופדיה מקראית כרך ג ספר הישר (מדרש), טקסט דיגיטלי באתר ספריא ראו תורה שלמה פרשת ויגש ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
מצר ביסמרק

מצר ביסמרק (באנגלית: Bismarck Strait) הוא מצר ים בין ארכיפלג וילהם וארכיפלג פאלמר שבאנטארקטיקה. המצר ממוקם בקצה הדרומי של האיים אונוור ווינצקה (איים אלה הם הקצה הדרומי של ארכיפלג פאלמר). המצר התגלה על ידי ג'ון ביסקו ב-16 בפברואר 1873. הראשונים שמיפו את המצר היו אנשי המשלחת גרמנית אשר חקרה את אנטארקטיקה בעונת המחקר (הקיץ האנטארקטי) 1873–1874, בפיקודו של אדוארד דלמן (Eduard Dallmann), אשר חצו את המצר מכיוון מערב למזרח בינואר 1874. המצר מופה מחדש על ידי יחידת הסקר ההידרוגרפי של הצי המלכותי הבריטי בין השנים 1956–1958. דלמן נתן למצר את שמו בינואר 1874. דלמן קרא למצר על שם אוטו פון ביסמרק, מדינאי גרמני. • Defense Mapping Agency 1992, Sailing Directions (planning Guide) and (enroute) for Antarctica, P 253 • National Imagery and Mapping Agency 2002, Sailing Directions (planning Guide) and (enroute) for Antarctica, P 142 • Rafael Ricardo Torres Parra, Ana Lucía Caicedo Laurido, José David Iriarte Sánchez, Hydrographic conditions during two austral summer situations (2015 and 2017) in the Gerlache and Bismarck straits, northern Antarctic Peninsula, Deep Sea Research Part I: Oceanographic Research Papers, Volume 161, 2020, https://doi.org/10.1016/j.dsr.2020.103278. • Kerr, Rodrigo & Goyet, Catherine & Cotrim da Cunha, Leticia & Orselli, Iole & M. Lencina Avila, Jannine & Mendes, Carlos & Carvalho-Borges, Mariah & Mata, Mauricio & Garcia, Virginia. (2017), Carbonate system properties in the Gerlache Strait, northern Antarctic Peninsula: CO2 fluxes, anthropogenic CO2 and seawater acidification, 1er Simposio Latino-Americano de Acidificación del Océano LAOCA 2017 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, PP 7, 141, 163 - 165 מצר ביסמרק באתר הסקר הגאולוגי של ארצות הברית מצר ביסמרק באתר הגאזט האנטארקטי של ממשלת אוסטרליה מצר ביסמרק באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצר ביסמרק נופי מצר ביסמרק, סרטון באתר יוטיוב מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר אדוארד דלמן גילה את המצר.
פרס אופיר לסרט התיעודי הקצר הטוב ביותר

פרס אופיר לסרט התיעודי הקצר הטוב ביותר הוא פרס אופיר, הניתן מטעם האקדמיה הישראלית לקולנוע וטלוויזיה מאז שנת 1990 על הפקה יוצאת מן הכלל בסרט תיעודי קצר - באורך פחות מ-60 דקות. פרק זה לוקה בחסר. אנא תרמו לוויקיפדיה והשלימו אותו.   מציין את הזוכה האתר של האקדמיה הישראלית לקולנוע וטלוויזיה אמיר בוגן, פרסי אופיר: "מיתה טובה" מוביל עם 14 מועמדויות, באתר ynet, 12 באוגוסט 2014 לייב בלוג: פרסי אופיר תשע״ד, 2014 | סינמסקופ טקס פרסי אופיר לשנת 2015, במסד הנתונים הקולנועיים IMDb (באנגלית) טקס פרסי אופיר לשנת 2016, במסד הנתונים הקולנועיים IMDb (באנגלית) ישי קיצ'לס, טקס פרסי אופיר: המועמדים | ישראל היום, באתר ישראל היום, 17 באוגוסט 2017 איתמר רונאל, ‏האישה שלא הייתה שם, באתר ‏מאקו‏, 19 בספטמבר 2017 המועמדים והמועמדות בגמר תחרות אופיר 2020, באתר www.israelfilmacademy.co.il רן בוקר, אינה טוקר, המנצח הגדול בטקס פרסי אופיר: "ויהי בוקר" של ערן קולירין, באתר ynet, 5 באוקטובר 2021
יחסי לבנון–קפריסין

יחסי לבנון–קפריסין הם היחסים הדו-צדדיים בין הרפובליקה הלבנונית לרפובליקת קפריסין. בין המדינות התפתחו יחסים טובים. בשנת 2002, הרפובליקה של קפריסין פתחה שגרירות בביירות. בשנת 2007 חתמה לבנון על גבולות ימיים עם קפריסין. בינואר 2013 רפובליקת קפריסין שימשה כמתווכת בסכסוך הגבולות בין לבנון לישראל. בפברואר 2014 הסכימו המדינות להקים ועדה דו-צדדית שתרכז את האינטראקציה במגזר הבנקאי והפיננסי. ביוני 2017 הגיע נשיא קפריסין ניקוס אנסטסיאדיס לביקור רשמי בלבנון. במהלך הביקור הושג הסכמה על מתן סיוע של הקפריסאים לכוחות המזוינים של לבנון בסך 15 מיליון אירו. באפריל 2019 התקיים בביירות מפגש לבנוני־קפריסאי בהשתתפות שרי החוץ והאנרגיה משתי המדינות, שבו הוסכם להאיץ את המגעים ביניהן בתחומי האנרגיה. במסגרת זו, סוכם על משא ומתן אינטנסיבי לגבי הסכם יוניטיזציה בין שתי המדינות. הסכם מעין זה, לפיתוח מאגרים משותפים, מסדיר את ההתנהלות ביחס לשדות גז ונפט משותפים המשתרעים משני צדי הגבול הימי הכלכלי של המדינות. ביוני 2024 על רקע מלחמת חרבות ברזל שיגר מזכ"ל חזבאללה חסן נסראללה אזהרה שבמידה וישראל תיעזר בשטח קפריסין לתקוף בלבנון - חזבאללה תתקוף את קפריסין. בשנת 2009 הסתכם הסחר בין המדינות בכ-48.8 מיליון אירו, ובשנת 2011, פעילות הסחר הציגה עלייה חדה והסתכמה ב-65 מיליון אירו. בשנת 2013 מחזור המסחר בין המדינות הסתכם ב-47.7 מיליון אירו. יבוא הרפובליקה של קפריסין מלבנון: נייר, פלסטיק, כימיקלים, ירקות ופירות, תרופות ואבנים יקרות. יצוא הרפובליקה של קפריסין ללבנון: אבנים יקרות, תרופות, פלסטיק, בעלי חיים, מלח. מדיה וקבצים בנושא יחסי לבנון–קפריסין בוויקישיתוף דיווח: קפריסין ולבנון ידונו מחדש על הגבול הימי, באתר ynet, 13 ביולי 2011 Cyprus Helping with Israel-Lebanon Maritime Dispute, The Washington Institute (באנגלית) Lebanon and Cyprus enhance banking relationship, BusinessNews.com.lb (באנגלית אמריקאית) EMBASSY OF THE REPUBLIC OF CYPRUS IN BEIRUT - Bilateral Relations between Cyprus and Lebanon, www.mfa.gov.cy Cypriot president hails relations with Lebanon - Xinhua | English.news.cn, www.xinhuanet.com "לבנון וקפריסין מהדקות יחסים - וזה יעשה רק טוב לישראל". TheMarker. נבדק ב-2022-10-02. https://www.kan.org.il/content/kan-news/defense/763525/
Dictionary of Sydney

Dictionary of Sydney (בעברית: מילון סידני) הוא פרויקט מדעי הרוח הדיגיטליים להפקת אנציקלופדיה מקוונת, שנכתב על ידי מומחי ההיסטוריה של סידני, על כל ההיבטים. המילון הוא פרויקט שיתופי בין עיריית סידני, אוניברסיטת סידני, הספרייה הממלכתית של ניו סאות' ויילס (אנ'), רשות הארכיונים והרשומות הממלכתית של ניו סאות' ויילס (אנ') והאוניברסיטה לטכנולוגיה של סידני (אנ'). הפרויקט התחיל ב-2007 במימון מועצת המחקר האוסטרלית (אנ') והושק ב-5 בנובמבר 2009. מבחינה גאוגרפית, המילון כולל את כל אגן סידני (אנ'), ומשתרע באופן כרונולוגי מהפרהיסטוריה ועד לימינו. לפרויקט יש גם תרומות היסטוריות מתחומים שונים כמו ארכאולוגיה, סוציולוגיה, לימודי ספרות, גאוגרפיה היסטורית ולימודי תרבות. בסיס הנתונים Heurist (אנ'), שפותח על ידי אוניברסיטת סידני, היה הטכנולוגיה הבסיסית לפרויקט. באפריל 2010, Dictionary of Sydney זכה בפרס מורשת הנאמנות של אוסטרליה באוסטרליה לפרשנות והצגה. כיום, האתר נמצא בבעלות הספרייה הממלכתית של ניו סאות' ויילס (אנ'). רוב התרומות נתרמו מעשרות אנשי אקדמיה, סופרים וחוקרים. בין התורמים הבולטים נמנים קית' וינסנט סמית' (אנ'), עם 15 רשומות, כולל רשומות על בנלונג (אנ') ופמולווי (אנ'). אתר האינטרנט הרשמי של Dictionary of Sydney (באנגלית) Dictionary of Sydney, ברשת החברתית פייסבוק Dictionary of Sydney, ברשת החברתית אקס (טוויטר) Dictionary of Sydney, הבלוג הרשמי 'Dictionary of Sydney goes live (אורכב 03.03.2016 בארכיון Wayback Machine)', University of Sydney E-news, 25 February 2010 Duffy, Michale (21 במרץ 2008). "City's history on speed dial: images to give dictionary new meaning". Sydney Morning Herald. p. 31. {{cite news}}: (עזרה) 2010 National Trust Heritage Awards Winners (ארכיון)
קן (בובה)

קן הוא בובה ממין זכר, אשר מהווה בן זוג לברבי ומיוצרת על ידי חברת מאטל. את קן החלו לייצר ב-11 במרץ 1961 שנתיים אחרי ששיווקו את בובת הברבי. הוא נקרא על שם קנת הנדלר בנם של רות ואליוט הנדלר. גזרתו ומבנה גופו של קן קיבל ביקורת על כך שהוא אינו ריאליסטי. כשהחלו בייצור של הבובה ראשו היה יכול לזוז רק ימינה ושמאלה ושיערו של קן היה עשוי מלבד אך לאחר מכן הוחלף בשיער מפלסטיק. בובה של חברו הטוב של קן שנקרא אלן שרווד, יוצרה לראשונה ב-1964. בפברואר 2004 קן וברבי נפרדו בהודעה רשמית שיצאה מטעם חברת מאטל, אך ב-2011 החל שיווקו מחדש. דמותו של קן הופיעה בסרט "צעצוע של סיפור 3", ובסדרה "ברבי בבית החלומות". בסרט הלייב אקשן "ברבי" דמותו של קן גולמה על ידי השחקן ראיין גוסלינג. קן, באתר Barbie Wiki
דניאל מקי

דניאל ג'יימס מקי (באנגלית: Daniel James McKee; נולד ב-16 ביוני 1951) הוא פוליטיקאי אמריקאי, המכהן כמושל רוד איילנד, החל מראשית מרץ 2021. מקי הוא חבר המפלגה הדמוקרטית, טרם כהונתו כמושל היה סגן המושלת בשנים 2015–2021. טרם היבחרו לסגן המושל ברוד איילנד, היה מקי חבר מועצת העירייה של קמברלנד בין השנים 1992–1998 ובמשך שתי תקופות כהונה לא רצופות היה ראש העיר, תחילה בשנים 2000–2004 ואז מ-2006 עד 2014. לאחר שמינויה של המושלת ג'ינה ריימונדו לתפקיד מזכירת המסחר אושר ברוב קולות בידי הסנאט של ארצות הברית, מקי התמנה למושל המדינה לאחר התפטרותה של ריימונדו. נבחר לכהונה מלאה כמושל ב-2022. מקי נולד בעיר קמברלנד (Cumberland) ביוני 1951. בבעלות משפחתו של מקי רשת עסקים קטנים ובינוניים בצפון רוד איילנד במשך יותר ממאה שנים. לאחר שהשלים מקי את לימודיו התיכוניים בתיכון המרכזי של קמברלנד, קיבל תואר ראשון ממכללת אסומפשן (Assumption) השוכנת בווסטר שבמסצ'וסטס. לאחר מכן השלים לימודי תואר שני במנהל ציבורי מבית הספר לממשל ע"ש ג'ון פיצג'רלד קנדי באוניברסיטת הרווארד. בתקופת כהונתו כחבר מועצת העירייה של קמברלנד בשנים 1992–1998, מקי היה גם מאמן כדורסל. הוא אימן קבוצות של נערים ונערות בכל הרמות, והגיע לשיאו בתחום הספורט בשתי אליפויות בטורנירי AAU בכדורסל ב-1998 וב-2000. הוא מילא שש תקופות כהונה כראש עיריית קמברלנד. מקי עבד עם גורמים מדינתיים ופדרליים כאחד לאחר שיטפונות האביב שפקדו את קומברלנד בתקופת כהונתו, ופעל למזעור נזקי הסביבה. את העיר קמברלנד הנהיג במהלך השפל הכלכלי של מדינת רוד איילנד. בשנת 2008 עבד מקי עם ראשי ערים ברחבי ארצות הברית כדי להעביר חוק המאפשר להקים בתי ספר ציבוריים חדשים, המנוהלים על ידי ראשי הערים ובאוטונומיה רחבה. בשנים 2009 ו-2010, מקי סייע פעם נוספת בארגונים של ראשי ערים ואנשי חינוך למען מיסוד חקיקה של מדיניות מימון חינוך חדשה. בשנת 2013, לקראת בחירות 2014 בארצות הברית, הכריז מקי על מועמדותו לסגן מושל רוד איילנד. בבחירות מקדימות שהתקיימו במפלגה הדמוקרטית גבר על מזכיר המדינה ראלף מוליס וחבר בית המחוקקים המדינתי פרנק פרי. מקי התמודד מול קתרין טרי טיילור, מועמדת המפלגה הרפובליקנית בבחירות הכלליות, שהייתה כותבת נאומים ועוזרת פרלמנטרית עבור הסנאטורים ג'ון צ'ייפי ולינקולן צ'ייפי. מקי זכה ב-54.3% מהקולות ונבחר לתפקיד. בבחירות 2018 נבחר מחדש לתפקיד. עם התפטרותה של המושלת ג'ינה ריימונדו מהתפקיד לשם מינויה למזכירת מחלקת המסחר של ארצות הברית, התמנה מקי לממלא מקום מושל רוד איילנד ב-2 במרץ 2021. בבחירות 2022, התמודד לכהונה מלאה לתפקיד המושל ונבחר עם 57% מהקולות. מדיה וקבצים בנושא דניאל מקי בוויקישיתוף אתר האינטרנט הרשמי של סגן מושלת רוד איילנד (באנגלית) דניאל מקי, ברשת החברתית פייסבוק דניאל מקי, ברשת החברתית אקס (טוויטר) דניאל מקי, ברשת החברתית אינסטגרם דניאל מקי, ברשת החברתית LinkedIn דניאל מקי, סרטונים בערוץ היוטיוב דניאל מקי, באתר פליקר רנדל אדגר, Cumberland Mayor McKee announces bid for R.I. lieutenant governor, באתר Providence Journal‏, 13 בנובמבר 2013 (באנגלית) ג'ונתן מרטין ואנה סוונסון, Biden Picks Rhode Island Governor for Commerce Secretary, באתר הניו יורק טיימס, 7 בינואר 2021 (באנגלית) Lt. Gov. McKee wins re-election, באתר WPRI‏, 6 בנובמבר 2018 (באנגלית) אדוארד פיצפטריק, McKee sworn in as Rhode Island’s 76th governor, באתר בוסטון גלוב, 2 במרץ 2021 (באנגלית) פיליפ מרסלו, Democrat Dan McKee sworn in as Rhode Island’s 76th governor, באתר The Ranoke Times‏, 2 במרץ 2021 (באנגלית)
אירלנד באירוויזיון 2021

אירלנד באירוויזיון 2021 השתתפה עם השיר "Maps", שבוצע על ידי הזמרת האירית לזלי רוי. אירלנד השתתפה באירוויזיון כ-52 פעמים מאז השתתפותה הראשונה ב-1965. נכון לשנת 2023, אירלנד זכתה שבע פעמים בתחרות. בנוסף, אירלנד היא המדינה היחידה שזכה שלוש פעמים רצוף באירוויזיון, ב-1992 עם "Why Me?, ב-1993 עם "In Your Eyes" וב-1994 עם "Rock 'n' Roll Kids". הזמר האירי זכה באירוויזיון שלוש פעמים, פעמיים בתור זמר ופעם אחת בתור כותב השיר הזוכה. אירלנד לא צלחה את שלב חצי הגמר בין השנים 2014–2017. בשנת 2019, אירלנד הגיעה למקום האחרון כששלחה את שרה מקטרנן עם השיר "22". ב-5 במרץ 2020, רשות השידור האירית הכריזה כי רוי נבחרה לייצג את אירלנד באירוויזיון 2020. ב-18 במרץ 2020, איגוד השידור האירופי הודיע על ביטול אירוויזיון 2020 בשל מגפת הקורונה. ב-17 בדצמבר 2020, רשות השידור האירית אישרה כי רוי תמשיך לייצג את מדינתה גם באירוויזיון 2021. השיר "Maps" יצא לאור ב-26 בפברואר 2021. ב-18 במאי 2021, רוי ביצעה את השיר בחצי הגמר הראשון של התחרות, וכשלה להעפיל לגמר, לאחר שהגיעה למקום ה-16 והאחרון עם 20 נקודות. "Ireland Country Profile". EBU. נבדק ב-9 בנובמבר 2014. {{cite web}}: (עזרה) שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 "LESLEY ROY on Instagram: ""MAPS" Coming February 26th 🗺 🇮🇪"". Instagram (באנגלית). נבדק ב-2021-02-20. "Lesley Roy's story continues for Ireland". Eurovision. 2020-12-17. Eurovision 2021 Results: Voting & Points
ליידי טרמיין

ליידי טרמיין (באנגלית: Lady Tremaine) היא דמות בדיונית מהסרט "סינדרלה" של חברת וולט דיסני, המבוססת על דמותה של האם החורגת מהמעשייה "סינדרלה". בניגוד לדמויות אחרת בדיסני עיצוב הדמות נעשה בהנפשה ריאליסטית, בניגוד למרבית הנבלים של דיסני היא בעלת אישיות ערמומית ועדינה יותר. היא מוצגת בפרולוג של הסרט כאלמנה עם שתי בנות ממשפחה טובה אשר אביה האלמן של סינדרלה מתחתן עמה על מנת שתהווה דמות אם עבור סינדרלה, לאחר שאביה של סינדרלה נפטר היא חושפת את פרצופה האמיתי והופכת את סינדרלה למשרתת שלה ושל בנותיה. היא מאשרת לסינדרלה להשתתף בנשף המלכותי וזאת בתנאי שתשלים את כל מטלות הבית ותמצא שמלה מתאימה לנשף, לאחר שסינדרלה אכן מסיימת לבצע את כל מטלות הבית ומוכנה עם שמלת הנשף שהחיות שלה תפרו עבורה בערב הנשף בנותיה קורעות והורסות לסינדרלה את השמלה והיא משאירה אותה ללא היכולת ללכת לנשף, במהלך הנשף סינדרלה מגיעה אליו בעזרת הפיה הטובה וכשהיא רוקדת עם הנסיך ליידי טרמיין תוהה כיצד הנערה מוכרת לה. כשהדוכס מגיעה לביתה של ליידי למדוד את נעל הזכוכית לבנות המתגוררת בבית היא נועלת את סינדרלה בחדר, חבריה החיות של סינדרלה לוקחים את המפתח מכיסה של ליידי טרמיין ומשחררים את סינדרלה. האנימטורים אולי ג'ונסטון ופרנק תומאס, בספר שלהם "נבלי דיסני", מתארים את תיאום האנימציה לקול של המדבבת כ"משימה קשה אך מרגשת, לעבוד עם הקול המרומז ביחד עם כוח חודר." המדבבת, שלאחר מכן דיבבה את הדמות מליפיסנט, הפייה המרשעת בהיפהפייה הנרדמת, סיפקה מספר הקלטות עבור שתי הדמויות, והיוו השראה לאנימטורים. מדיה וקבצים בנושא ליידי טרמיין בוויקישיתוף ליידי טרמיין, באתר האציקלופדיה על דיסני. "Lady Tremaine and Stepsisters Character History". Disney Archives.